Vilnius, 2022 m. balandžio 22 d.

 **Esate nepakeičiamas grilio ekspertas? Tapkite gardžiausio vasaros projekto dalyviu!**

**Artėjant vasarai, kiekvienas svajojame apie skirtingus su šiltuoju metų sezonu ateinančius privalumus. Vieni yra pasiilgę saulės, kiti – kelionių ar netikėtų, bet kiekvienos vasaros istorija tampančių pažinčių, o dar kiti – gardaus maisto gausioje draugų kompanijoje.**

O kas, jei visa tai taptų pasiekiama ranka ir savo talentą gaminti netikėčiausiose Lietuvos vietose galėtumėte atskleisti net ir dar didesniam bendraminčių būriui, o už tai sulauktumėte ne tik pripažinimo, bet ir įspūdingų prizų?

Būtent tam šią vasarą jus kviečia naujasis TV3 projektas „Lidl grilio talentai“!

Gaminti vasarą dar niekuomet nebuvo taip paprasta. Viskas, ko jums reikia, yra tik skirtingi ir kokybiški produktai, geras, jau išbandytas ir nuo jūsų tiesiog neatskiriamas firminio patiekalo receptas, kuriuo jūsų bičiuliai galėtų mėgautis nors ir kasdien. Ir, žinoma, visą maistą pasakišku paverčiantis ir ypač vasaromis dėl savo ypatybių po visą Lietuvą keliauti leidžiantis grilis.

Gal ant grilio mokate paruošti nuostabiai gardžią mėsą ar restorano lygio žuvį? O gal jūsų paslaptis – grilintos daržovės, pagardintos slaptu ingredientu? O gal būtent jūs gaminate tobulą užkandį su burnoje tiesiog tirpstančiu sūriu, po kurio jūsų draugams nebesinori nieko kito, kaip tik tai pakartoti?

Būtent čia, prie grilio, kas savaitę du savanorius varžytis, kieno receptas yra geriausias, kvies kone visą pasaulį išmaišęs kulinaras Vytaras Radzevičius, kuris ir pats garsėja puikiais savo receptais. Laidos vedėjo užduotis yra aiški – nuo vasaros Vytaras ieškos pačių originaliausių Lietuvos grilio talentų, įsitikinusių savo meistriškumu!

Tiesa, nesitikėkite, kad viskas bus taip paprasta. Laidos dalyviai kiekvieną savaitę stos į grilio kovą su ne ką mažiau talentingu žmogumi! Negana to, juo kiekvieną kartą taps vis kita Lietuvos įžymybė. Ar jūsų grilio šedevras gali būti gardesnis nei žvaigždės?

O kam kiekvieną laidą nustebinti pasiseks geriau, spręs patyręs kulinaras V. Radzevičius. Charizmatiškojo laidos vedėjo žodis kas kartą taps paskutinis – paragavęs jūsų ir žvaigždės ant grilio paruoštų gardumynų, būtent jis nuspręs, kuris yra labiau vertas grilio talento titulo.

Netikėtos pažintys, vertingi paties V. Radzevičiaus patarimai, įspūdingiausi Lietuvos gamtos perliukai ir grilis. Visa tai – jau greitai!

Tapkite „Lidl grilio talentu“ ir dalyvio anketą pildykite jau šiandien: [https://www.tv3.lt/griliotalentai](https://eur03.safelinks.protection.outlook.com/?url=https%3A%2F%2Fwww.tv3.lt%2Fgriliotalentai&data=05%7C01%7C%7Ce47a4d05e4ca48afb9f308da22c6f6a1%7Cd04f47175a6e4b98b3f96918e0385f4c%7C0%7C0%7C637860535188572891%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=GMijGmotDUo7RZnp52Y5cnaMJ8HlPq3Xed%2Fg0QcAfbY%3D&reserved=0)

**„Lidl grilio talentai“ – jau greitai!**

**Daugiau informacijos:**

Dovilė Ibianskaitė

Korporatyvinių reikalų ir komunikacijos departamentas

UAB „Lidl Lietuva“

Tel. +370 66 560 568

dovile.ibianskaite@lidl.lt